### Какви са признаците за неизправност?



Симптомите за неизправност на горивната помпа, независимо от вида и могат да са следните:


* Шум в горивния резервоар на двигателя - това е ранен признак за неизправност на **бензинова помпа**. Нормално горивната помпа издава едно щракане при запалване на двигателя, което по време на движение се превръща в тихо бръмчене. Ако по време на движение се чува силно виене от горивния резервоар, то 
вероятността причината да е в горивната помпа е голяма. Но също е възможно причината да е в малкото гориво в резервоара или в некачествено гориво.
* Придърпване на двигателя при висока скорост на движение или прекъсвания в работата му е в невъзможността на помпата да подсигури плавен поток гориво към двигателя. В този случай двигателят получава периодично само въздух вместо гориво и това прекъсване на потока гориво кара двигателят да придърпва.


В началото тези симптоми продължават до няколко минути и след това двигателят се връща в нормална работа. Затова някои шофьори го отдават по-скоро на некачествено гориво, но при съвременните стандарти за гориво по-вероятно е причината да е в горивната помпа.
* Двигателят прекъсва при високи температури - това се случва при замърсени [инжектори и дюзи](/injektori-i-diuzi_tb754/ "инжектори и дюзи"), попадане на вода в горивото, неизправен датчик за положението на разпределителния или коляновия вал, датчика за въздушния поток, температурния датчик, неизправна **бобина** и повредена горивна помпа. Ако прекъсването се получава само при 
достигане на максимална температура на двигателя, то причината е в горивната помпа.
* Загуба на мощност когато се ускорява при потегляне на автомобила е също възможна причина за неизправност на горивната помпа. Ускорението изисква повече гориво и това кара помпата да работи повече. Ако тя е неизправна съответно не може да се справи с подаването на повече гориво и двигателят се затормозява. Ако двигателят заглъхва вероятната причина е в горивната помпа. Също загуба на мощност се получава и при запушен **горивен филтър**, който трябва да се почисти или смени.
* Загуба на мощност при превозване или теглене на товари. При превозване или теглене на товари двигателят се натоварва допълнително, което изисква и подаването на повече гориво към него. Това натоварва допълнително и горивната помпа и ако тя е неизправна съответно не е в състояние да подава постоянен поток гориво с необходимата производителност, а това води до загуба на мощност на двигателя.
* Повишен разход на гориво - причините за този симптом може да са различни. Една от тях е неизправен предпазен клапан в горивната помпа. Ако клапанът не се отваря правилно, то горивото тече непрекъснато към двигателя. На двигателя е необходим точно определен обем горивовъздушна смес. При подаване на по-голямо количество гориво то не изгаря, но и не се съхранява.


Друга възможна причина за преразход на гориво е неизправен **термостат**, износени **запалителни свещи** или повреден датчик на охлаждащата течност. А също и неизправен
**кислороден датчик** или изпускане на [EGR клапан](/egr-klapan_tb751/ "EGR клапан").
* Рязко покачване на мощността - когато автомобилът се движи с една средна скорост и внезапно се получава рязък скок на мощността. Това ускорява автомобила без натискане на педала на газта. Това най-често се дължи на неизправна горивна помпа.


Това покачване на мощността се обяснява с наличието на неравномерно съпротивление в самата горивна помпа. Помпата работи като подсигурява постоянно налягане на подаване на гориво към двигателя. При промяна на съпротивлението в двигателя постъпва повече гориво, което кара двигателя да увеличава оборотите си.
* Трудно запалване на двигателя - с течение на времето горивната помпа се износва и тя не е в състояние да достави необходимия обем гориво. При износена помпа подаваното гориво може да е недостатъчно за запалване на двигателя. Затова са необходими няколко опита за запалване докато се събере необходимото количество гориво и се запали двигателя. Трудното запалване може да е и по други причини, но най-вероятната е износена горивна помпа.
* Повредена горивна помпа може да е причината, заради която двигателят да не може да запали. Когато не се вземат под внимание признаците за неизправност на горивната помпа в определен момент тя ще откаже напълно. В двигателя няма да постъпва гориво и ще се чува само шума на въртящия **стартер**. 


Възможно е да има и други причини за невъзможността да се запали двигателя, затова се проверява налягането в горивната система с манометър. Ако няма налягане то причината е в повредената горивна помпа. Проверява се и предпазителя на горивната помпа, който също може да е изгорял и причината да е в него.


